yáthā parivíṣyānupāyáyettā́dr̥ktátsruvéṇa pū́rve srucóttarāmágne támadyā́śvaṃ na stómaiḥ krátuṃ ná bhadráṃ hr̥dispŕ̥śaṃ r̥dhyā́mā ta óhairíti yáste hr̥dispr̥kstómastáṃ ta r̥dhyāsamítyetátpaṅktyā́ juhoti páñcapadā paṅktiḥ páñcacitiko 'gniḥ páñca 'rtávaḥ saṃvatsaráḥ saṃvatsarò 'gniryā́vānagniryā́vatyasya mā́trā tā́vataivaìnametadánnena prīṇāti